Úradný vestník L 087 , 21/03/1998 S. 0014 - 0016



Rozhodnutie Rady zo 16. marca 1998, ktorým sa menia a dopĺňajú rozhodnutia 95/409/ES, 95/410/ES a 95/411/ES o metódach používaných pri mikrobiologických skúškach vykonávaných na mäse určenom pre Fínsko a Švédsko (98/227/ES) RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na návrh Komisie, so zreteľom na smernicu Rady 64/433/EHS z 26. júna 1964 o zdravotných podmienkach pre výrobu a obchod s čerstvým mäsom [1], najmä na jej článok 5 ods. 3 písm. a), so zreteľom na smernicu Rady 71/118/EHS z 15. februára 1971 o zdravotných problémoch, ktoré ovplyvňujú výrobu a uvádzanie čerstvého hydinového mäsa na trh [2], najmä na jej článok 5 ods. 3 písm. a), so zreteľom na smernicu Rady 90/539/EHS z 15. októbra 1990 o veterinárnych podmienkach, ktorými sa riadi obchodovanie s hydinou a násadovými vajciami a dovoz hydiny a násadových vajec z tretích krajín vo vnútri spoločenstva [3], najmä na jej článok 10b ods. 1, keďže Vedecký veterinárny výbor vo svojej správe z 3. júna 1996 uverejnil stanovisko týkajúce sa metód mikrobiologických skúšok poskytujúcich rovnocenné záruky a keďže toto stanovisko by sa malo zohľadniť; keďže z tohto dôvodu je vhodné zmeniť a doplniť rozhodnutia 95/409/ES [4], 95/410/ES [5] a 95/411/ES [6] ustanovujúce mikrobiologické skúšky pomocou odoberania vzoriek pre určité druhy mäsa určené pre Fínsko a Švédsko, aby sa zaviedla možnosť, po prvé, využívať mikrobiologickú metódu poskytujúcu rovnocenné záruky navrhnutú v tomto stanovisku a, po druhé, povoľovať nové metódy poskytujúce rovnocenné záruky; keďže kvôli povoľovaniu nových metód poskytujúcich rovnocenné záruky je vhodné ustanoviť postup úzkej spolupráce medzi Komisiou a členskými štátmi analogický postupom ustanoveným v článku 16 smernice 64/433/EHS alebo v článku 21 smernice 71/118/EHS, alebo v článku 32 smernice 90/539/EHS, PRIJALA TOTO ROZHODNUTIE: Článok 1 V prílohe k rozhodnutiu 95/409/ES sa časť C nahrádza takto: "ČASŤ C MIKROBIOLOGICKÁ METÓDA VYŠETROVANIA VZORIEK Mikrobiologické skúšky vzoriek na určenie prítomnosti salmonely by sa mali vykonávať podľa normy Medzinárodnej organizácie pre normalizáciu ISO 6579: 1993 alebo revidovaných vydaní, alebo podľa metódy, ktorú opísal Severský výbor pre analýzu potravín [metóda NMKL (Nordic Committee on Food Analysis) č. 71, štvrté vydanie, 1991], alebo revidovaných vydaní. Je však možné povoliť v súlade s postupom ustanoveným v článku 16 smernice 64/433/EHS metódy poskytujúce rovnocenné záruky. Ak členské štáty spochybňujú výsledky analýzy, mala by sa za referenčnú metódu považovať norma Medzinárodnej organizácie pre normalizáciu ISO 6579: 1993 alebo jej revidované vydania." Článok 2 V prílohe A k rozhodnutiu 95/410/ES sa bod 3 nahrádza týmto bodom: "3. Mikrobiologická metóda vyšetrovania vzoriek Mikrobiologické skúšky vzorky na určenie prítomnosti salmonely by sa mali vykonávať podľa normy Medzinárodnej organizácie pre normalizáciu ISO 6579: 1993 alebo revidovaných vydaní, alebo podľa metódy, ktorú opísal Severský výbor pre analýzu potravín (metóda NMKL č. 71, štvrté vydanie, 1991), alebo revidovaných vydaní. Je však možné povoliť v súlade s postupom ustanoveným v článku 32 smernice 90/539/EHS metódy poskytujúce rovnocenné záruky. Ak členské štáty spochybňujú výsledky analýzy, mala by sa za referenčnú metódu považovať norma Medzinárodnej organizácie pre normalizáciu ISO 6579: 1993 alebo jej revidované vydania." Článok 3 V prílohe k rozhodnutiu 95/411/ES sa časť C nahrádza takto: "ČASŤ C MIKROBIOLOGICKÁ METÓDA VYŠETROVANIA VZORIEK Mikrobiologické skúšky vzoriek na určenie prítomnosti salmonely by sa mali vykonávať podľa normy Medzinárodnej organizácie pre normalizáciu ISO 6579: 1993 alebo revidovaných vydaní, alebo podľa metódy, ktorú opísal Severský výbor pre analýzu potravín (metóda NMKL č. 71, štvrté vydanie, 1991), alebo revidovaných vydaní. Je však možné povoliť v súlade s postupom ustanoveným v článku 21 smernice 71/118/EHS metódy poskytujúce rovnocenné záruky. Ak členské štáty spochybňujú výsledky analýzy, mala by sa za referenčnú metódu považovať norma Medzinárodnej organizácie pre normalizáciu ISO 6579: 1993 alebo jej revidované vydania." Článok 4 Toto rozhodnutie je adresované členským štátom. V Bruseli 16. marca 1998 Za Radu predseda J. Cunningham [1] Ú. v. ES 121, 29.7.1964, s. 2012/64. Smernica zmenená a doplnená smernicou 95/23/ES (Ú. v. ES L 243, 11.10.1995, s. 7). [2] Ú. v. ES L 55, 8.3.1971, s. 23. Smernica zmenená a doplnená smernicou 96/23/ES (Ú. v. ES L 125, 23.5.1996, s. 10). [3] Ú. v. ES L 303, 31.10.1990, s. 6. Smernica zmenená a doplnená Zmluvou o pristúpení z roku 1994. [4] Ú. v. ES L 243, 11.10.1995, s. 21. [5] Ú. v. ES L 243, 11.10.1995, s. 25. [6] Ú. v. ES L 243, 11.10.1995, s. 29. --------------------------------------------------